Source: http://docplayer.hu/250313-A-szamlazas-az-uj-ptk-ban.html
Timestamp: 2016-10-25 00:13:21
Document Index: 32416397

Matched Legal Cases: ['bíróság ', 'Kúria ', 'Kúria ', 'Bíróság ', 'bíróság ', 'bíróság ', 'bíróság ', 'Kúria ']

⭐A számlázás az új Ptk.-ban
A számlázás az új Ptk.-ban
Download "A számlázás az új Ptk.-ban"
Orsolya Kerekesné
1 A számlázás az új Ptk.-ban A számlázást törvényi szinten elsősorban adó- és számviteli normák szabályozzák. A számlázás azonban a polgári jog hatályos, illetőleg a közeljövőben hatályba lépő új szabályaiban is szerepet kap. A számlázás jogágankénti eltérő megítélésének bemutatása, az elhatárolási problémák és a számlázást gyakran érintő közvélekedések és ez esetben szándékosan nem köztudomású tényeket említek valóságtartalmának tisztázása érdekében, az alábbiakban ezen bizonylat típus főbb jellemzőinek, jogágankénti párhuzamos, bemutatására vállalkozom. I. Számla fogalma és főbb jellemzői az áfában és a számvitelben A bemutatás során elsőbbséget élvez az adó- és számviteli szabályok ismertetése, hiszen ezen közjogi normák részletesebben szabályozzák a számlát, mint bizonylattípust a magánjogi szabályoknál. A számvitelről szóló évi C. törvény (a továbbiakban: Sztv.) 166. (1) Számviteli bizonylat minden olyan a gazdálkodó által kiállított, készített, illetve a gazdálkodóval üzleti vagy egyéb kapcsolatban álló természetes személy vagy más gazdálkodó által kiállított, készített okmány (számla, szerződés, megállapodás, kimutatás, hitelintézeti bizonylat, bankkivonat, jogszabályi rendelkezés, egyéb ilyennek minősíthető irat) függetlenül annak nyomdai vagy egyéb előállítási módjától, amely a gazdasági esemény számviteli elszámolását (nyilvántartását) támasztja alá. Az idézett jogszabály alapján rögzíthető, hogy az Sztv. számviteli bizonylat alatt elsősorban a számlát érti. A számla fogalmát külön nem határozza meg, de a könyvelést közvetlenül alátámasztó bizonylat alábbiakban részletezett adattartalmának felsorolásán keresztül a számla számviteli fogalma hézagmentesen megállapítható, mivel a számla a számvitelben az a bizonylat, amelyet az Sztv (1) bekezdésének megfelelően az Sztv (1) bekezdésében felsorolt adattartalommal ellátva állítanak ki. Az általános forgalmi adóról szóló évi CXXVII. törvény (a továbbiakban: Áfa. tv.) X. Számlázás című fejezetében két, az áfa szempontjából releváns alapbizonylati formát különböztet meg. Az egyik a számla, a másik a nyugta. Az Áfa. tv (1) Számla: minden olyan okirat, amely megfelel az e fejezetben [Áfa. tv. X. fejezet] meghatározott feltételeknek. Az Áfa. tv. számlán belül három különböző csoportot különböztet meg; számla, számlával egy tekintett alá eső okirat, nem belföldi adóalany esetében azon okirat, amely megfelel a 2006/112/EK tanácsi irányelv (Héa.) számlára vonatkozó szabályainak. A nyugta definíció szerinti meghatározását az Áfa. tv. külön nem ismerteti. Így a gazdasági események azon köre esetében áll fenn nyugtakibocsátási kötelezettség, amely megtörténte esetében számla kiállítása nem szükséges, de nem tartozik az Áfa. tv. által tételesen ismertetett számla kiállítás alóli mentesülési körébe, és nem az Áfa. tv. 85. (1), vagy 86. (1) bekezdése alapján adómentes a gazdasági esemény. Érdemes megemlíteni, hogy a számlázás általános forgalmi adó rendszerén való rendezése meglehetősen nagy múltra tekint vissza, ugyanis az általános forgalmi adóról szóló évi V. törvény, az évi XL. törvény, az évi LXXIV. törvény, valamint a hivatkozott, jelenleg hatályos Áfa. tv. egyaránt tartalmaz számlára vonatkozó részletszabályokat. A hivatkozott fejezet a számla fajtáit, valamint a nyugtát, a számla egyes fajtáinak és a nyugtának az adattartalmát, a kibocsátási kötelezettség és kibocsátás alóli mentesülés eseteit, illetőleg egyéb jellemzőit (pl.: megjelenési forma) részletesen szabályozza. Az Áfa. tv. szerinti nyugta, mint bizonylati forma ugyanakkor, hangsúlyosan nem egyezik meg a Polgári Törvénykönyvről szóló évi IV. törvény (a továbbiakban: Ptk.) által használt nyugta fogalmával. Ez utóbbi (nyugta) fogalmát ugyanis a Ptk a a teljesítés szabályaihoz és a Ptk c) pontja szerinti a jogosulti késedelemhez kapcsolódó bizonylattípusként említi. Az Áfa. tv. a számla, az Sztv. a könyvviteli elszámolást közvetlenül alátámasztó bizonylat, és ez által a számla adattartalmát taxatív módon sorolja fel. Így Áfa. tv a szerint kötelező, az Sztv. szerint viszont nem kell feltüntetni a számlán; a számla szerinti gazdasági eseménnyel érintett mindkét fél adószámát; a számla szerinti termék beszerzőjének, szolgáltatás igénybevevője nevét és címét; az áthárított adót, ha azt törvény nem zárja eleve ki; Az Áfa. tv. ezentúl az adómentesség, a különleges adózási formák nevesített, egyedi sajátosságainak, és egyéb speciális adókötelezettségre utaló kifejezések számlán való feltüntetését írja elő, amelyeket értelemszerűen nem minden esetben, hanem csak az adómentes gazdasági esemény, illetőleg valamely különleges adózási mód Áfa. tv.-ben meghatározott feltételeinek fennállása esetén kell a számlára felvezetni. Ettől eltérően az Sztv a szerint kötelező, az Áfa. tv. szerint viszont nem kell feltüntetni a számlán; a bizonylat megnevezését (jelen esetben számla); a gazdasági műveletet elrendelő, az utalványozó, a végrehajtást igazoló aláírását, egyes könyvelési módozatra utaló különleges adatokat. Ugyanakkor mindkét törvény kötelezővé teszi; a számla sorszámának; a számla kiállító (értékesítő, szolgáltatásnyújtó) megjelölésének (név, cím); kiállítás időpontjának; 202 Gazdaság és Jog gazdasági esemény megjelölésének / termék szolgáltatás megnevezése, mennyisége; a gazdasági esemény értékbeli adatainak / az áfa alapjának, adó nélküli egységárának, esetleges árengedményének, adó mértékének feltüntetését. Az Áfa. tv (1) bekezdése és az Sztv (2) bekezdése ugyanakkor expressis verbis lehetővé teszi azt is, hogy a számlára és egyszerűsített számlára vonatkozóan más jogszabály további követelményeket is megállapítson. Gyakorlati tapasztalataim alapján kijelenthető, hogy a számlára vonatkozó adóhatósági ellenőrzések az Áfa. tv., illetve az Áfa. tv. számlázási szabályait kiegészítő 24/1995. (XI. 22.) PM rendelet alapján zajlanak, csekély jelentőséget tulajdonítva az Sztv. vonatkozó rendelkezéseinek. A számla fogalmát az adó- és számviteli jogszabályok tehát az adattartalmán keresztül határozzák meg. Az adattartalom kógensen, kivételt nem ismerően kerül meghatározásra. Az adattartalom egyetlen elemének hibás feltüntetése, vagy fel nem tüntetése viszonylag szűk körben biztosított javítása lehetőségeket leszámítva általában a számla érvénytelenségét vonja maga után. A fentiek alapján kijelenthető az is, hogy a számla adattartalma és ebből következően a számla fogalma az Áfa. és Sztv.-ben nincs tökéletes összhangban egymással. Ez ugyan nem okozza azt, hogy két egymástól lényeges jellemzőiben eltérő adó- és számviteli fogalmak szerinti számla létezik, de az mindenesetre figyelemre méltó, hogy a jogalkotó nem látja szükségesnek a szabályozás egységesítését. Az áfában és a számvitelben számla legfőbb szerepe azonos, hitelesen a valóságnak megfelelően, a jogszabályokban meghatározott módon kibocsátva, okirati formában igazoljon egy lezajlott gazdasági eseményt. Bizonyítékul szolgáljon értékkel bíró termékek, illetve szolgáltatások mozgásával kapcsolatosan. Mind a szabályszerű számlához, mind a szabályoknak meg nem felelő számlához számos jogkövetkezmény fűződik, melyek azonban nem tekinthetők polgári jogi joghatások szempontjából relevánsnak. Ezen joghatások példálózva (exemplikfikatívan); az Áfa. tv szerinti adólevonási jog, a számviteli nyilvántartásba való bejegyzés (könyvelés) és ebből következően mérleg, Sztv (2) bekezdése szerinti beszámoló összeállítás joga, illetőleg ezek elmaradása esetén az adózás rendjéről szóló évi XCII. törvény VIII. fejezete adóés/vagy mulasztási bírság kiszabása, mint joghátrány. A számla központi szerepét erősíti az a tény, hogy a számla az adó- és számvitel fogalmi rendszerén belül más bizonylattal, vagy akár irattal nem pótolható. Gazdasági esemény megtörténtét számlán kívül más bizonylattal csak és kizárólag törvény által meghatározott esetben lehet igazolni. A számla közjogi törvényekben elfoglalt kiemelt és egyedülálló szerepét a bírósági gyakorlat is magáévá tette. A legfőbb bírósági szervezet (Legfelsőbb Bíróság, majd január 1. napjától Kúria) következetes gyakorlata (pl.: LB Kfv. I /2010 számú, illetőleg az LB Kfv /5 számú ítéletei) szerint ugyanis a számlát a szabad bizonyítási rendszer ellenére más bizonyítási eszközzel, különösen tanúvallomással pótolni, helyettesíteni nem lehet. II. Számla a hatályos polgári jogban és a bírósági gyakorlatban 1. A számla helye a jogosulti késedelem szabályain belül A szerződéses jogviszony minden esetben a résztvevő felek közreműködését igényli. Amennyiben a részes felek valamelyike a jogviszony megvalósításában való közreműködést a jogszabályokban, vagy a felek között hatályos megállapodásban foglaltaktól eltérően teljesíti, vagy nem teljesíti, felmerülhet a szerződésszegés esete. A hatályos Ptk ai tartalmazzák a szerződésszegések típusait, amelyek a következők; a kötelezett késedelme, a jogosult késedelme, a hibás teljesítés, a teljesítés lehetetlenné válása (mely nem minden esetben jelent szerződésszegést, így rendszertanilag helytelen a hatályos Ptk.-ban való elhelyezése), a teljesítés megtagadása. Az említett szerződésszegés típusok közül a jogosult késedelme abban az esetben áll fenn, ha a jogviszonyban részes jogosult a kötelezett teljesítéséhez kapcsolódóan a Ptk ban foglalt módon mulaszt. Ezt legegyszerűbben Osváth Gyula szavaival lehet megfogalmazni, mely szerint; a teljesítés sokszor a hitelező közreműködését kívánja meg; ha ezt megtagadja, hitelezőkésedelembe esik. (Osváth Gyula: Kötelmi jog, I. kötet, saját kiadás o.) Az imént hivatkozott a jogosulti késedelmek három fajtáját különbözteti meg, számlázás szempontjából a Ptk b) pont bír jelentőséggel, amely szerint, a jogosult késedelembe esik, ha elmulasztja azokat az intézkedéseket vagy nyilatkozatokat, amelyek szükségesek ahhoz, hogy a kötelezett megfelelően teljesíteni tudjon. A számlázást a fentiek alapján kell a kötelezett megfelelő teljesítéséhez szükséges jogosulti intézkedésnek tekintenünk, amelynek elmaradása olyan mulasztásnak minősül, amely a teljesítés (solutio) akadályát jelenti. A Ptk. itt ugyan nem, de más esetben használja a számla kifejezést, hiszen a 301/A. (3) bekezdésben a gazdálkodó szervezetek közötti fizetési késedelem esetén a késedelmi kamat fizetési kötelezettséget a számla átvételét követő 30. nap leteltétől vélelmezi. Érdemes megjegyezni, hogy a számlaadás a számla belső logikájából, és a Ptk. 301/A. szerinti szabályból következően kizárólag olyan visszterhes ügyletek során merülhet fel, amelyikben az egyik fél pénzszolgáltatás nyújtására köteles. Így a továbbiakban köztudomású tényként kezelhetjük, hogy a számla elmaradása jogosulti késedelmet csak és kizárólag ellenérték (pénzszolgáltatás) fejében végbemenő gazdasági eseményekhez kapcsolódóan eredményezhet. 213 2. A szerződési szabadság és a bírósági gyakorlat érvényesülése a számlázás tekintetében A hatályos polgári jogszabályok számlázásra vonatkozó kifejezett (expressis verbis) rendelkezéseket nem tartalmaznak, ugyanakkor a felek a szerződési szabadság elvéből és a kötelmi jog diszpozitív rendelkezéseiből fakadóan egymás között megegyezhetnek a számlázás feltételeiben. Ptk (1) A szerződés tartalmát a felek szabadon állapíthatják meg. A szerződésekre vonatkozó rendelkezésektől egyező akarattal eltérhetnek, ha jogszabály az eltérést nem tiltja. A számlázással kapcsolatosan a szerződésben (contractus) rögzített feltételek a pacta sunt servanda elvéből következően kötelezőek, tehát amennyiben a felek megállapodásuk részévé tették a számlázást és ez mégis elmarad, az kiváltja a jogosult késedelmét. A számlázással kapcsolatosan azonban nemcsak a felek megegyezése lehet iránymutató, ugyanis a bírósági gyakorlat egyéb feltételek fennállása esetén (lásd később) következetesen olyan intézkedés elmulasztásának tartja a számla elmaradását, amely jogosulti késedelemnek minősül. A bírósági gyakorlat ugyanakkor csak másodlagos szereppel bírhat, vagyis csak abban az esetben, illetőleg abban a körben bírhat jelentőséggel, amelyre a felek megállapodása nem terjed ki. A fentiekből következik, hogy amennyiben a felek az egymás közötti számlázás szabályait nem rögzítették, illetőleg nem teljes körűen és köztük vita merül fel e tekintetben, a bíróság gyakorlatára, egyedi meglátására támaszkodva döntheti el, hogy a számla elmaradása valójában olyan jogosulti intézkedés elmulasztásának minősül, vagy sem, amely a kötelezett teljesítésének akadályát jelenti. Fontosnak tartom hangsúlyozni, hogy a bírósági gyakorlat, ha a felek erre vonatkozó kifejezett rendelkezése hiányzik, nem minden esetben objektív alapon tekinti a számla elmaradását, késedelmet (mora) előidéző jogosulti mulasztásnak, hiszen a számlához fűződő joghatások más bizonylattal kiválthatók (lásd később a számla, mint alternatív bizonylat fejezetben). A felek számlázás tárgyában való előzetes megállapodása melletti érvként említem, hogy a gazdasági körülmények, a visszterhes jogügyletek sajátosságai, valamint az adó- és számviteli, illetőleg egyéb jogszabályi rendelkezések (pl.: a közbeszerzésekről szóló évi CVIII. törvény 130., mely szerint csak az adó- és számviteli szabályoknak megfelelően kiállított bizonylat minősül joghatás kiváltására alkalmas bizonylatnak) megkerülhetetlenné tették a számlázást. Emiatt érdemes a számlázás feltételeit is a szerződésben pontosan meghatározva rögzíteni. Így különösen; a kiállítás időpontját (pl.: teljesítés igazolás kiállítását követő 3. nap), jogosulthoz való eljuttatásának körülményeit (pl.: postán ajánlott/tértivevényes küldeményként, személyesen átadva), fizetés esedékességét (pl.: számlakiállítást követő 30. nap), számlakiállítás elmaradásának esetére, a szerződéstől való szankciós jellegű elállást, vagy felmondást (pl.: ha a számla szerinti ellenérték az esedékességet követő 15. napon sincs kiegyenlítve). Napjaink szerződéses gyakorlatára gondolva amelyet egyébként az adó- és számviteli szabályoknak való megfelelési kényszer nagyban befolyásol nyugodtan kijelenthető, hogy többnyire a számlázás, és az az alapján történő teljesítés feltételei rögzítésre kerülnek a felek közötti megállapodásokban. Amennyiben erre sor kerül és a felek szerződésükbe foglalták a számlázás szabályait, a számlázás elmaradása, vagy akár csak a szerződésben foglaltaktól való eltérése objektív módon, további szempontok vizsgálata nélkül eredményezheti a jogosult késedelmét. A bírósági gyakorlat ahogy az az alábbiakban látható a szerződési szabadságot kiterjesztően, széleskörűen értelmezi a számlázással kapcsolatosan; Az adott szerződési keretek között a biztosított felperes szabadon választhatott két lehetőség között: Az általános forgalmi adót is tartalmazó számlát nyújt be a biztosítónak a gépkocsi javítási költségeiről. Ez esetben a bruttó számlaösszeg térítését igényelhette volna. Maga a számla tanúsította volna okirati bizonyító erővel, hogy a szolgáltatás általános forgalmi adó vonzatát az állammal szemben teljesítették, és az azzal egyező összegű költségrészt a biztosított a javítás szükségszerű költségeként megfizette. A felperes választhatta azonban azt a megoldást is, hogy a sérült gépjárművet áfa-fizetési kötelezettséggel nem járó módon javítja vagy javíttatja meg, vagy a gépjárművet egyáltalán nem javíttatja. Az áfa-fizetéssel nem járó megoldás esetén a jogszabály, és az azzal összhangban álló Casco biztosítási szerződési feltétel alapján sem igényelhette annak a költségnek a megtérítését, ami a gépjármű károsodásával kapcsolatban nem merült fel. (BH ) A Kúria ezen ítélete szerint, tehát az adó- és számviteli normák nem befolyásolják a szerződési szabadság érvényesülését, mely levezetéssel szemben kritikusnak kell lennünk. Ennek oka, hogy az Áfa. tv. a felek megállapodásának nem enged teret. Így, ha egy jogügylet adófizetési kötelezettséget von maga után, attól nem lehet, főképpen nem a felek megállapodása alapján eltérni. Az adó- és számviteli szabályok, valamint a polgári jog szabályainak egymáshoz való viszonyát egyébként a 724/B/1994 AB határozat részletesen kifejti, mely szerint az adójogi szabályok érvényesülési körét a polgári jogi szabályok érdemben nem befolyásolják. Az ítéletben másodikként bemutatott megoldás adó- és számviteli jog irányából tekintve helytelen, ami azt jelenti, hogy az eszerinti eljárás adójogilag jogsértő, ebből következően felveti a szerződés ilyen irányú pontja semmiségének lehetőségét. Ugyanis a Ptk (2) bekezdés értelmében semmis az a szerződés, amely jogszabályba ütközik, vagy amelyet jogszabály megkerülésével kötöttek, kivéve ha ahhoz a jogszabály más jogkövetkezményt fűz és ilyen esetben a részes felek adójogi szankciókkal szembesülhetnek. Így számomra az idézett bírósági ítéletnek dacára az a megoldás tűnik a legcélszerűbbnek, hogy a felek az adó- és számviteli szabályoknak megfelelő számlázás feltételeiről előre, írásban állapodnak meg egymással. 224 Gazdaság és Jog 3. A számla alternatívitása a bírósági gyakorlatban A számla a kötelezett pénzszolgáltatás teljesítését elősegítő, azt lehetővé tevő jogosulti intézkedés. Ennek oka, hogy egyrészt tárgyiasult akaratnyilvánítás arra vonatkozóan, hogy a jogosult a kötelezett pénzszolgáltatására igényt tart, másrészt olyan információkat hordoz, amelyek a kötelezett teljesítéséhez szükségesek. A kötelezett pénzfizetéséhez szükséges előzetes intézkedést azonban nemcsak számla formájában teheti meg a jogosult. Így lényegében a számla a pótolható, helyettesíthető, esetleg más irattal kiváltható bizonylat. Emiatt a számlát alternatív bizonylatnak tekinthetjük. A Kúria a számla alternatív szerepét több esetben is rögzítette ítéleteiben. A számlával azonos joghatás kiváltására alkalmas bizonylatok körét teljes körűen megadni nem lehetséges, ezért mindösszesen a gyakrabban előfordulók felsorolására vállalkozom az alábbi ítéletek alapján; Az esetleges kellékhiányos (adathiányos) számla a fizetési kötelezettség esedékességét nem érinti, annál is inkább, mert az alperesnek módjában lett volna nyilvántartása alapján is megállapítani, hogy a termék (szolgáltatás) átvétele megtörtént-e. (BH ) Az alperes azonban a rendelkezésére álló szállítólevél adataiból a tartozásnak pontos összegét megállapíthatta volna. az alperes ismerte a tartozásának pontos összegét, és így nem volt alapja annak, hogy a felperes beszedési megbízását teljes egészében kifogásolja. (BH ) A felek által megkötött szerződésből egyértelműen kitűnik a fizetési kötelezettség határideje, ami attól függetlenül beáll, hogy az áfáról szóló rendelkezések számla kiállítását írják elő. (BH vagy ehhez hasonló megállapítást tartalmazó BDT Csongrád Megyei Bírósági ítéletet) A biztosítónak nemcsak csekket, hanem a díj esedékességéről szóló értesítést is küldenie kell, amely a díj számlázásával egyenértékű. Az értesítés ugyanis a számlát helyettesítő számviteli bizonylat. (Pfv. VIII /2010/4.) A fizetési felszólítás (számlázás) elmaradását az ítélkezési gyakorlat szerint a perindítás pótolja. (EBH ) A fizetési felszólítás, amelynek csak egyik formája, változata a számla kiállítása (Győri Ítélőtábla BDT ) A bírósági gyakorlat szerint tehát a számla elmaradása automatikusan és megkerülhetetlenül nem vonja magával a jogosult késedelmét, illetőleg ha mégis késedelembe esett, megszüntetheti ezt számla adása nélkül is. Ennek lehetséges jelentősebb módozatai fent olvashatók. Tehát bármely a felek közötti szolgáltatás fontosabb adatait tartalmazó bizonylat (irat) alkalmas azon joghatások kiváltására, amelyre a számla alkalmas. Megjegyzem más bizonylati formák csak akkor bírhatnak jelentőséggel, ha a felek mint ahogy a hivatkozott ítéletek szerinti jogvitákban látható egymás közötti megállapodásukban nem rögzítették a számlázás feltéte leit, hiszen a felek megállapodása eltérő jogszabályi rendelkezés hiányában ez esetben is elsőbbséget élvez. Természetesen a diszpozitivitás biztosította lehetőségeket kihasználva a szerződésben, tételesen felsorolva megjelölhető az is, hogy a számla szerinti joghatást mely más bizonylattal, vagy irattal kívánják a felek kiváltani. Nem mehetünk el ugyanakkor szó nélkül amellett, hogy az előbbiekben ismertetett, a számlát alternatív bizonylatnak tekintő és első ránézésre következetesnek tűnő bírósági gyakorlattal szemben számos ítélet eltérő állásponton áll és a számlát nem alternatív, hanem kizárólagos bizonylatnak tekinti, hiszen véleményük szerint a jogosulti késedelem beálltának elkerülésére kizárólag az adó- és számviteli rendelkezéseknek megfelelően kiállított és a kötelezett részére átadott számla alkalmas. Az alábbi ítéletek alapján ugyanis kijelenthető, hogy létezik olyan bírósági irányzat, amely szerint egyedül az adó- és számviteli jogilag kifogástalan számla adása tekinthető olyan jogosulti intézkedésnek, amely a kötelezett pénzszolgáltatásához szükséges. A számla megküldése, pontosabban annak a kötelezett részéről történő átvétele megszünteti a jogosult késedelmét, és esedékessé válik a kötelezett fizetési kötelezettsége, amennyiben a számla tartalmánál fogva megfelel a fizetéshez szükséges könyvelési bizonylattal szemben támasztott követelményeknek. (BH ) A felperes nem tett eleget az évi LXXIV. tv ának (1) bekezdésében foglalt kötelezettségének. Számla kibocsátásának az elmulasztása a felperes részéről a Ptk ának b) pontja értelmében jogosulti késedelemnek minősül. (BH ) Álláspontom szerint az utóbbi két kúriai ítéletben foglalt, számlával szemben támasztott követelmények polgári jogi szempontból nem kellően megalapozottak, mivel a számla jogosulti késedelem vonatkozásában a felek közötti erre irányuló kikötésének hiányában csak alternatív bizonylatként jelenhet meg. Az idézett ítéletekben foglaltak ebből következően túlzottan szűkítőek, és polgári jogszabállyal alá nem támasztott, polgári jogi szabályokhoz képest többlet követelményeknek való megfelelést várnak el a jogosulttól. Így ugyanis a teljesítéshez fűződő jogkövetkezmények hatályosulása érdekében elvárásként fogalmazódik meg adótörvényeknek megfelelő számla adása, amely lényegében bírósági gyakorlat által a jogosult terhére, közjogi elemek beemelését jelentené a polgári jogba. Megjegyzem, ez utóbbi két ítéletben szereplő álláspont tűnik a bírósági gyakorlat szempontjából kisebb jelentőségűnek. 4. A bírósági gyakorlat által számlának tekintet iratok köre A számla a bírósági gyakorlatban kvázi gyűjtőfogalomnak tekinthető. A polgári bírósági gyakorlat számos, más jogszabály szerint önálló bizonylat típust tekint számlának. Ennek következtében egymástól eltérő formájú és alaki elemekkel rendelkező irat egyaránt számlának minősül és így a kötelezett részére történő át nem adása egyaránt jogosulti késedelmet előidéző intézkedés elmulasztása. 235 A teljesítő fél (kötelezett) azt minden esetben követelheti, hogy a teljesítésről, mint lényeges jogi tényről a Ptk (1) bekezdése szerinti nyugtát állítson ki a jogosult, ennek elnevezése éppúgy lehet átvételi elismervény, mint bevételi pénztárbizonylat. (BDT Csongrád Megyei Bíróság 1. Gf /1990/3.) De idézhető lenne még a témában a BH , BH , LB Pfv. IV /2007/6. számú BH , LB Pfv. VIII /2010/4. ítéletek is. Ezeket összefoglalva kijelenthető, hogy ellenkező kikötés esetén, a számla elmaradása szerinti jogosulti késedelmet idézhet elő az átvételi elismervény (bevételi pénztárbizonylat), a készpénz átutalási megbízás (közismert nevén sárga-csekk ), vagy a kellék/adathiányos számla bizonylat át nem adása. Pénzszolgáltatás teljesítéséhez szükséges jogosulti intézkedések adattartalmával kapcsolatosan tehát nem fogalmazódik meg átfogó és egységes követelmény. A bírósági gyakorlat által nevesített alaki elemeket egybevetve azonban ahhoz, hogy egy bizonylat a kötelezett teljesítését elősegítő jogosulti intézkedésként elfogadható legyen szükséges, hogy az a jogügylet leglényegesebb adatait tartalmazza. Az adattartalom meghatározásánál azt kell szem előtt tartani, hogy a bizonylat azokat az információkat tartalmazza, amelyek a kötelezett pénzfizetéséhez szükségesek. Így lényeges, hogy a számlán feltüntetésre kerüljenek; a felek személyes adatai (olyan mértékben, hogy egyértelműen azonosíthatók legyenek pl.: elnevezés, lakóhely/székhely vagy ezek hiányában egyedi azonosító jelük pl.: adószám, cégjegyzékszám vagy ezek kombinációja), továbbá a teljesített szolgáltatás megnevezése (mennyisége, minősége), a teljesítés időpontja, valamint a teljesített szolgáltatás ellenértéke (fizetendő pénzösszeg). Természeten a felek ez esetben is megelőzhetik a későbbi vitákat azzal, ha eleve rögzítik a szerződésben a számlával, a számla adattartalmával szemben támasztott elvárásaikat, akár úgy is, hogy kiutalnak az Áfa. tv., vagy Sztv. vonatkozó rendelkezéseire. 5. A számlázás új Ptk. koncepciójában elfoglalt helye Az új Polgári Törvénykönyv megalkotásáról szóló 1129/2010. (VI. 10.) Korm. határozatban egyértelműen kinyilatkoztatott kormányzati szándék egy új Polgári Törvénykönyv megalkotása volt, amely hatálybalépésének időpontja a közelmúltban módosult március 15. napjára. Az új Ptk. számos újdonságot tartalmaz, így többek között az eddigitől eltérő szabályozás vonatkozik majd a jogosulti késedelemre és ebből következően a számlázásra is. Elöljáróban annyit, hogy Magyarország Európai Unióhoz való csatlakozásának időpontjától, május 1. napjától hatályos Ptk. 301/A. -a gazdálkodó szervezetek egymás közötti viszonyára vonatkozóan azt a vélelmet állítja fel, hogy egyéb törvényi feltételek fennállása esetén a kamatfizetés esedékessége a jogosult számlájának, vagy fizetési felszólításának kézhezvételétől számított 30. napon áll be. Ez a szabály lényegében az Európai Parlament és Tanács 2000/35/ EK irányelvének beemelését jelenti a késedelmi kamat gazdálkodó szervezetek egymás közötti jogviszonyára vonatkozó szabályokba. Az új Ptk. mely letölthető a ptk2013.hu-ról 6:130. [Pénztartozás teljesítésének ideje] szakasza a hivatkozott irányelv széles körű átvételét, és egyben új szempontokkal való kiegészítését tartalmazza. Eszerint, ha a felek függetlenül attól, hogy gazdálkodó szervezetek vagy sem a szerződésben nem állapították meg a pénztartozás teljesítésének idejét a kötelezettet a számla, illetőleg fizetési felszólítás kézhezvételétől számított 30 napon belül teljesítési kötelezettség terheli. A számla adása tehát expressis verbis pénzfizetést megelőző intézkedésnek számít. A korábbi szabályozáshoz képest tehát újdonságnak tekinthető, hogy általánosan, a részes felek személyétől függetlenül nevesítésre kerül a számlaadási kötelezettség. A számla bár megmarad alternatív bizonylatnak, az átadásához fűződő joghatásokat csak és kizárólag a fizetési felszólítás pótolhatja, vagy válthatja ki, emiatt egyetlen jogszabálytervezet által nevesített bizonylatra (iratra) szűkül az alternatív bizonylatainak köre. Ugyanakkor a felek megállapodásának elsőbbsége is kimondásra került a tervezetben. Az új Ptk. 6:150. [Közbenső szerződésszegés] szakaszon belül tartalmaz a korábbiakban hivatkozott és jelenleg a számla elmaradása esetén alkalmazott Ptk b) pontjához hasonló szabályozást, amely szerint, a fél szerződésszegést követ el, ha elmulasztja megtenni azokat az intézkedéseket, vagy nyilatkozatokat, amelyek szükségesek ahhoz, hogy a másik fél szerződésből eredő kötelezettségeit megfelelően teljesíthesse. E szabályhely szerint tehát a számla elmaradása továbbra is szerződésszegésnek minősül. Miután a számla kiállítására minden esetben a jogosult kötelezett, a hivatkozott szabályhely alapján továbbra is a jogosult szerződésszegésének tekintjük majd a számla elmaradását, bár a jogszabály ezt egy tekintet alá veszi a kötelezett által elmulasztott nyilatkozatok és intézkedések körével. A szabályozási koncepció tehát a másik fél teljesítését akadályozó mulasztást továbbra is szerződésszegésnek tekinti, de az már nem csak a jogosult, hanem valamennyi fél által elkövethető mulasztás lesz. A szerződésszegés elnevezésből pedig álláspontom szerint. Az új Ptk. koncepciója Késedelem c. fejezeten belül megkülönböztet kötelezetti és jogosulti késedelmet, a számla (illetőleg nyilatkozatok, intézkedések) elmaradása azonban nem tekinthető késedelemnek, hiszen a fentiekben már említett közbenső szerződésszegésnek minősülnek. Juhász Tamás 24 Hasonló dokumentumok
7006/2008. (AEÉ 12.) APEH irányelv. a kiutalás előtti áfa ellenőrzések elvégzésének elősegítésére
1. oldal 7006/2008. (AEÉ 12.) APEH irányelv a kiutalás előtti áfa ellenőrzések elvégzésének elősegítésére Bevezetés Az adózás rendjéről szóló 2003. évi XCII. törvény (a továbbiakban: Art.) 86. (1) bekezdése Részletesebben Az eredmény helye és szerepe a megbízási jogviszonyban
Az eredmény helye és szerepe a megbízási jogviszonyban Bevezetés A gazdaság élénkülése és a piaci viszonyok előtérbe kerülése egyre növekvő kihívást jelent valamennyi szerződéstípus számára. Ezek a folyamatok Részletesebben Civil szervezetek: egyesületek, köztestületek, (köz)alapítványok adózásának alapvető szabályai 2014.
Civil szervezetek: egyesületek, köztestületek, (köz)alapítványok adózásának alapvető szabályai 2014. Az egyesületek, köztestületek, (köz)alapítványok 1 [civil szervezetek] alapítására, működésére vonatkozó Részletesebben KÖZJEGYZŐK KÖZLÖNYE. A Magyar Országos Közjegyzői Kamara szakmai folyóirata 2014 / 5. szám 2014. szeptember / október
KÖZJEGYZŐK KÖZLÖNYE KÖZJEGYZŐK KÖZLÖNYE A Magyar Országos Közjegyzői Kamara szakmai folyóirata 2014 / 5. szám 2014. szeptember / október 5. oldal Nyerges József Szerződést biztosító mellékkötelezettségek Részletesebben A hitelszerződés biztosítékai, tekintettel az új Polgári Törvénykönyv tervezetére
MILASSIN LÁSZLÓ GLAVANITS JUDIT A hitelszerződés biztosítékai, tekintettel az új Polgári Törvénykönyv tervezetére A hitelszerződések feltételei és szabályozása körében a magyar jog számottevő változáson Részletesebben A Mezőgazdasági és Vidékfejlesztési Hivatal 20/2015. (I. 23.) számú KÖZLEMÉNYE
A Mezőgazdasági és Vidékfejlesztési Hivatal 20/2015. (I. 23.) számú KÖZLEMÉNYE az Európai Mezőgazdasági Vidékfejlesztési Alapból a turisztikai tevékenységek ösztönzéséhez nyújtandó támogatás kifizetésének Részletesebben A devizahitel jogi alapkérdései
2013. TIZENKETTEDIK ÉVFOLYAM 5. SZÁM 371 GÁRDOS ISTVÁN NAGY ANDRÁS A devizahitel jogi alapkérdései Ez a cikk a devizahitelekkel kapcsolatban az ügyfelek számára végzett gyakorlati munkánk során néhány Részletesebben A fogyasztói kölcsönszerz désben pénzügyi intézmény által alkalmazott általános szerz dési feltételekben szerepl egyoldalú szerz
1 A fogyasztói kölcsönszerződésben pénzügyi intézmény által alkalmazott általános szerződési feltételekben szereplő egyoldalú szerződésmódosítás tisztességtelensége megítélése tárgykörben felállított joggyakorlat-elemző Részletesebben Az ingatlan-nyilvántartás elvei az új Polgári Törvénykönyvben és a korábbi jogi szabályozásban
Dr. Sarkadi Anikó Az ingatlan-nyilvántartás elvei az új Polgári Törvénykönyvben és a korábbi jogi szabályozásban Az ingatlan-nyilvántartás külső és belső rendszerének sajátosságai Az ingatlan-nyilvántartásról, Részletesebben AZ ELEKTRONIKUS SZÁMLÁZÁSRÓL. Általános ismertető
AZ ELEKTRONIKUS SZÁMLÁZÁSRÓL Általános ismertető 2015 1. Bevezető... 4 1.1. A dokumentum célja... 4 1.2. A dokumentum felhasználása... 4 1.3. Az eleketronikus számla fogalma... 4 2. Az elektronikus számlázás Részletesebben AJÁNLATTÉTELI DOKUMENTÁCIÓ
AJÁNLATTÉTELI DOKUMENTÁCIÓ Budapest Főváros XVI. Kerületi Önkormányzat (1163 Budapest, Havashalom utca 43.) Budapest XVI. kerületben térfigyelő rendszer kiépítése és üzemeltetése tárgyú általános egyszerű Részletesebben Keretmegállapodásos közbeszerzési eljárás AJÁNLATI DOKUMENTÁCIÓJA. Az Állami Számvevőszék részére ellenőrzési tevékenység ellátása 2015.
ÁLLAMI SZÁMVEVŐSZÉK 1052 Budapest Apáczai Csere János utca 10. Az ajánlatkérő ezúton hívja fel a dokumentációba betekintő valamennyi gazdasági szereplő figyelmét arra, hogy a dokumentáció írható változatának Részletesebben AZ EURÓPAI PARLAMENT ÉS A TANÁCS 593/2008/EK RENDELETE. (2008. június 17.) a szerződéses kötelezettségekre alkalmazandó jogról (Róma I.
L 177/6 HU Az Európai Unió Hivatalos Lapja 2008.7.4. AZ EURÓPAI PARLAMENT ÉS A TANÁCS 593/2008/EK RENDELETE (2008. június 17.) a szerződéses kötelezettségekre alkalmazandó jogról (Róma I.) AZ EURÓPAI PARLAMENT Részletesebben Az új Munka törvénykönyve magyarázata 2013
Az új Munka törvénykönyve magyarázata 2013 Néhány gondolat az új Munka törvénykönyvéről... 4 ELSŐ RÉSZ - ÁLTALÁNOS RENDELKEZÉSEK... 6 I. Bevezető rendelkezések... 6 A törvény célja... 6 A törvény hatálya... Részletesebben Kérdések és válaszok az új Polgári Törvénykönyv Első és Második Könyvének rendelkezéseivel kapcsolatban (2010. január 21.)
Kérdések és válaszok az új Polgári Törvénykönyv Első és Második Könyvének rendelkezéseivel kapcsolatban (2010. január 21.) Előzetes megjegyzések: 1. A Kérdések és válaszok közzétételének célja, hogy közérthető, Részletesebben SZÁLLÍTÁSI SZERZŐDÉS
SZÁLLÍTÁSI SZERZŐDÉS amely létrejött egyrészről a Cégnév: Jósa András Oktatókórház Egészségügyi Szolgáltató Nonprofit Korlátolt Felelősségű Társaság Székhely: 4400 Nyíregyháza, Szent István u 68. Cégjegyzékszám: Részletesebben A SZOKÁSOS PIACI ÁR MEGHATÁROZÁSÁVAL ÖSSZEFÜGGŐ NYILVÁNTARTÁSI KÖTELEZETTSÉG JELENTŐSÉGE AZ ELLENŐRZÉSEK SORÁN
A SZOKÁSOS PIACI ÁR MEGHATÁROZÁSÁVAL ÖSSZEFÜGGŐ NYILVÁNTARTÁSI KÖTELEZETTSÉG JELENTŐSÉGE AZ ELLENŐRZÉSEK SORÁN I. Bevezetés Az adóellenőrzések elsődleges feladata a jogszabályokban előírt adózói kötelezettségek Részletesebben A munkáltatói szabályzat az új Munka Törvénykönyvében. Gyulavári Tamás - Kun Attila
A munkáltatói szabályzat az új Munka Törvénykönyvében Gyulavári Tamás - Kun Attila Gyulavári Tamás tanszékvezető egyetemi docens, PPKE, JAK, Munkajogi Tanszék Lakcím: 1112 Budapest, ördögorom lejtő 43/b. Részletesebben A Mezőgazdasági és Vidékfejlesztési Hivatal 97/2012. (VII. 20.) számú KÖZLEMÉNYE
A Mezőgazdasági és Vidékfejlesztési Hivatal 97/2012. (VII. 20.) számú KÖZLEMÉNYE az Európai Mezőgazdasági Vidékfejlesztési Alapból a turisztikai tevékenységek ösztönzéséhez nyújtandó támogatás kifizetésének Részletesebben AZ ÚJ MUNKA TÖRVÉNYKÖNYVE Értelmezés és alkalmazás a gyakorlatban
VEZINFÓ-TUDÁSTÁR szakkönyv-sorozat Dr. Horváth István AZ ÚJ MUNKA TÖRVÉNYKÖNYVE Értelmezés és alkalmazás a gyakorlatban A megszerzett tudás és a gyakorlat összhangja VEZINFÓ-TUDÁSTÁR szakkönyv-sorozat Részletesebben Amit a számlázásról mindenképpen tudni kell
Amit a számlázásról mindenképpen tudni kell Tartalomjegyzék Tartalomjegyzék... 2 Mikor kell számlát kiállítani?... 5 Mikor mentesülhetünk a számlakibocsátás alól?... 7 Meddig kell kibocsátani a számlát?... Részletesebben az alkotmánybíróság határozatai
2015. május 19. 2015. 11. szám az alkotmánybíróság határozatai az alkotmánybíróság hivatalos lapja Tartalom 11/2015. (V. 14.) AB határozat a Kúria 2/2014. Polgári jogegységi határozata rendelkező része Részletesebben 232/2001. (XII. 10.) Korm. rendelet a pénzforgalomról, a pénzforgalmi szolgáltatásokról és az elektronikus fizetési eszközökről
232/2001. (XII. 10.) Korm. rendelet a pénzforgalomról, a pénzforgalmi szolgáltatásokról és az elektronikus fizetési eszközökről A hitelintézetekről és a pénzügyi vállalkozásokról szóló 1996. évi CXII. Részletesebben VÁLLAKOZÁSI SZERZŐDÉS. amely létrejött egyrészről a
VÁLLAKOZÁSI SZERZŐDÉS amely létrejött egyrészről a Közbeszerzések Tanácsa (a továbbiakban: Megrendelő ) Székhelye: 1024 Budapest, Margit krt. 85. Képviseli: Dr. Bakonyi József elnök Törzsszám: 329190 Bankszámlaszám: Részletesebben 1995. évi XXXIII. törvény. a találmányok szabadalmi oltalmáról
1995. évi XXXIII. törvény a találmányok szabadalmi oltalmáról A magyar nemzetgazdaság műszaki fejlődésének, a korszerű technika meghonosításának, valamint a feltalálók erkölcsi és anyagi elismerésének Részletesebben Nemzeti Együttműködési Alap
Nemzeti Együttműködési Alap Képzési segédlet 2012. A megújult civil támogatási rendszer a Nemzeti Együttműködési Alap bemutatása Képzési segédlet Készült az ÁROP 2.2.10-10-2010-0001 program keretében Budapest, Részletesebben Féljünk-e, ha gépjárművünkre nem tipikus biztosítéki jogot engedünk a banknak, avagy vételi jog a banki gyakorlatban
2008. HETEDIK ÉVFOLYAM 3. SZÁM 289 HALMÁGYI CSABA Féljünk-e, ha gépjárművünkre nem tipikus biztosítéki jogot engedünk a banknak, avagy vételi jog a banki gyakorlatban A biztosítéki célú vételi jognak a Részletesebben MOBIL ADAT Kft. Módosított Általános Szerződési Feltételei
Általános Szerződési Feltételek hatálybalépési dátuma: 2014. 12. 05. MOBIL ADAT Kft. Módosított Általános Szerződési Feltételei Tartalomjegyzék Általános adatok, elérhetőség... 4 1.1 A szolgáltató neve Részletesebben A vadászati jog jogosultjának felelőssége a vadon élő állatok által okozott károkért
A vadászati jog jogosultjának felelőssége a vadon élő állatok által okozott károkért Hegyes Péter * 1. Bevezetés tanulmány célja a vadászati jog jogosultja tekintetében szabályozott, a vadon élő állatok Részletesebben BONÁCZ ZSOLT ROVATA. számla- és nyugta- megôrzés elmulasztásának
VIII. évfolyam n 2012/4. TARTALOM BONÁCZ ZSOLT ROVATA 1 A nyomdai úton elôállított számla, nyugta megôrzésének fontossága 3 Külföldi pénzeszközben kifejezett ügyleteket terhelô adó megállapítása BONÁCZ Részletesebben 2016 © DocPlayer.hu Adatvédelmi irányelvek | Szolgáltatási feltételek | Visszajelzés